Rijeka, 24. lipnja 2020.g.

**NAJAVA DOGAĐANJA**

**VIRTUALNI PROGRAM SUSJEDSTVA FUŽINE EPK**

**I BEČKE AKADEMIJE PRIMIJENJENIH UMJETNOSTI**

**U četvrtak, 25. lipnja 2020.g. od 18 do 19 sati na Zoom platformi** održat će se **virtualni program *Fuzzy speculation on neighbourhoods*, kao nastavak suradnje susjedstva Fužine Europske prijestolnice kulture i njihovih europskih partnera - Akademije primijenjenih umjetnosti u Beču.** Virtualnom programu moguće je prisustvovati putem Zoom poveznice: [**https://tinyurl.com/y9vusqnd**](https://tinyurl.com/y9vusqnd)

Ovaj program temeljen je na proteklim boravcima studenata Akademije primijenjenih umjetnosti iz Beča u susjedstvu Fužine i radionicama koje su tamo provodili, a kroz virtualno druženje ponovo se susreću i to u **dijalogu o pojmu susjedstva i darivanja**.   
Naime, na Zoom platformi, bit će održan **razgovor na temu suvenira, namjenjen svim potencijalnim susjedima, propitivanju susjedstva kao termina, propitivanju pojma susjedstva i granica kojima ga ograničavamo ili proširujemo. Razgovarat će se o tome donose li nam nove tehnologije nove susjede te na koji način živimo u susjedskom suživotu sa živim bićima i neživim predmetima.**

**Inspiracija i inicijativa krenula je od najmlađih stanovnika susjedstva Fužine, koji su u vrijeme izolacije uslijed Covid-19 pandemije izrađivali male predmete – suvenire, u želji da ih poklone svojim susjedima.** Stoga se svi koji će se pridružiti ovom virtualnom razgovoru, pozivaju da prikažu i svoj predmet, poklon ili suvenir namjenjen stvarnim ili zamišljenim, sadašnjim ili budućim susjedima te onima za koje bi željeli da postanu njihovi privremeni sugrađani.

***Fuzzy speculation on neighbourhoods*** održava se istovremeno u sklopu austrijskog Angewandte festivala 2020 i programa 27 susjedstava Europske prijestolnice kulture.

**O susjedstvu Fužine i partnerstvu s Akademijom primijenjenih umjetnosti u Beču**

Na prošlogodišnjem Goranskom panelu o djeci: *Djeca u Fokusu,* iniciranom od strane Primorsko-goranske županije, u susjedstvu Mrkopalj, Đulija Malatestinić, pročelnica Upravnog odjela za zdravstvo Primorsko-goranske županije iznjela je demografske pokazatelje Gorskog kotara te činjenicu da se većina osnovnih škola u tom dijelu Hrvatske zatvara jer jednostavno nema dovoljnog broja djece.

Tom statistikom pogođena je i Općina Fužine. Dok je škola u Vratima već nekoliko godina zatvorena, škola u Liču broji tri učenika prvog i drugog razreda. Upravo ova tema postala je okosnicom programa susjedstva Fužine Europske prijestolnice kulture, koji se u protekle tri godine razvijao u suradnji s timom susjedstva Fužine i europskim partnerima.

Oformljena je suradnička platforma s bečkom Akademijom primijenjene umjetnosti – katedrom za znanost i umjetnost, na kojoj su studenti, profesori, lokalne institucije i građani u proteklom razdoblju na različite načine razvijali modele podrške, dijaloga i brige, upravo fokusirane na tu temu i zajednički došli do formiranja ideje i projekta *Elsewhere School*.

**O *Angewandte festivalu 2020***

*Angewandte festival 2020* održava se od 23. do 26. lipnja 2020.g., a cjelokupni program odvija se putem online platformi i akcija u javnom prostoru. Festival je godišnje događanje u organizaciji Akademije primjenjenih umjetnosti u Beču koja se zbog situacije s koronavirusom odlučila usredotočiti na alternativna izložbena mjesta u digitalnom i javnom prostoru. Budući da studenti, predavači i zaposlenici ne mogu izlagati svoje radove unutar sveučilišnog prostora, odlučili su ovogodišnji Festival preseliti u virtualne prostore.

Više o festivalskom programu može se pronaći na sljedećoj poveznici: <https://angewandtefestival.at/>

Unaprijed zahvaljujem **na objavi najave**.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42